
LÉZERVÁGÁS A TÁRGYTERVEZÉSBEN

A TDK fő témája a lézeres fémmegmunkálásban lévő lehetőségek feltárása. A dolgozat bevezető része után ismerteti a lézeres technológia létrejöttét, valamint felhasználási területeit.
A lézervágás hazai viszonylataiba esettanulmányon keresztül enged betekintést. Az esettanulmány keretében ismerteti a kisújszállási Eposz Kft. fémmegmunkáló tevékenységét. Az alkalmazott technológiák közül kiemelten foglalkozik a lézervágó berendezések és a lézervágáshoz használt anyagok ismertetésével.
A technológia alkalmazhatóságát a tárgytervezésben és –alkotásban egy kísérlet részletes leírásával szemlélteti.
A befejező réz prezentálja a kísérlet során szerzett tapasztalatok továbbélését, emellett további terveket egy saját termékkollekció létrehozásához.




